
Prediktív hőmérés alkalmazása hőérzékeny „elektronikus bőr” kialakításához

Kutatásom témájaként a prediktív hőmérés alkalmazhatóságát vizsgáltam olyan esetben, amikor a hőérzékelő időállandója változó. A változás abból adódik, hogy az érzékelő egy hajlékony áramköri lapra van felszerelve. Ezzel a megoldással „elektronikus bőr” réteget alakíthatunk ki a robotkarokon, amelyik hasonló az emberi bőrhöz.
A kutatás célja egy olyan eszköz elkészítése, amely meg tudja különböztetni a forró és „megfogható” hőmérsékletű tárgyakat.
A kísérlet összeállításakor elsődleges szempontok közzé soroltam a gyors és költséghatékony kivitelezhetőséget. Ezen okok miatt a kereskedelemben kapható és kis hőkapacitású érzékelőket választottam a gyors hőmérés érdekében.
A jelenleg elvégzett mérések és tesztek a módszer normális működését mutatják szabályozott környezetben.
A kísérleti berendezés egy állítható hőmérsékletű próbatestből és egy hőmérő szenzorból áll, amelyet egy szervomotor enyhén a próbatesthez nyom előre meghatározott ideig.

